ไลน์แมน
เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) ทำงานหนักยิ่งกว่าแบกภูเขา เพราะมีรัฐวิสาหกิจที่ต้องดูแลถึง 56 แห่ง
18 ก.พ. 2560

เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) ทำงานหนักยิ่งกว่าแบกภูเขา เพราะมีรัฐวิสาหกิจที่ต้องดูแลถึง 56 แห่ง
หลังจากเป็นหัวเรือจัดงานสัมมนา ซีอีโอรัฐวิสาหกิจฟอรั่ม หลายคนประทับใจถึงขนาดเรียกร้องให้ ผอ.สคร. ตั้งไลน์กลุ่มไว้สื่อสารส่งข่าวกัน
นอกจากมีไลน์กลุ่มซีอีโอรัฐวิสาหกิจ 50-60 คนแล้ว ผอ.สคร. ยังต้องเปิดไลน์กลุ่มย่อยซีอีโอรัฐวิสาหกิจอีก 9 กลุ่ม ใช้คุยเจาะลึกในประเด็นเฉพาะอีกต่างหาก
ตอนนี้ ผอ.สคร. เลยกลายเป็นไลน์แมนที่ไม่ได้ดูสนามฟุตบอล แต่นั่งดีดนิ้วไล่มอนิเตอร์กลุ่มไลน์ซีอีโอรัฐวิสาหกิจ ตอบปัญหา เสนอแนะ ให้ข้อมูล แบบเรียลไทม์อีกด้วย ทั้งที่ปกติก็ประชุมแทบไม่มีเวลาหายใจ
ท่าทางนอกจากจะออกกำลังกายให้ฟิตแล้ว
ต่อไปต้องดูแลนิ้ว กันนิ้วล็อกอีกด้วยนะ จะบอกให้